ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
‘ஐ ஹேவ் எலெக்ட்ரிக் ட்ரீம்ஸ்’ திரைப்படத்தில் உறவுகளின் சிக்கலான தன்மைகளை ஏற்கத்தக்க வகையிலோ, மறுக்கத்தக்க வகையிலோ வெளிப்படுத்தவில்லை: நிக்கோலஸ் வோங்
"இது குழந்தைப் பருவத்தில் இருந்து இளம் பருவத்திற்கு வருபவர்களின் பல்வேறு மாற்றங்கள், சூழ்நிலை தாக்கங்கள் மற்றும் எதிர்நோக்கும் பிரச்சினைகள் குறித்து ஆராய்வதற்கான ஒரு படம். உறவுகளின் சிக்கலான தன்மைகளை விவரிக்கும் ஒரு படைப்பாகும்” என்று ‘ஐ ஹேவ் எலெக்ட்ரிக் ட்ரீம்ஸ்’ படத்தின் ஒளிப்பதிவாளர் திரு நிக்கோலஸ் வோங் கூறினார்.
கோவாவில் நடைபெறும் 53வது இந்திய சர்வதேச திரைப்பட விழாவின் பத்திரிகை தகவல் அலுவலகம் சார்பில் ஏற்பாடு செய்யப்பட்ட ‘டேபிள் டாக்ஸ்' அமர்வில் உரையாற்றிய திரு நிக்கோலஸ் வோங், “நவீன கால கோஸ்ட்டா-ரிக்காவின் கலாச்சாரம் மற்றும் இளமைப் பருவகாலச் சிரமங்களை சித்தரித்து, உலகின் மறுமுனையிலிருந்து வரும் கதைக்களத்தை மக்கள் அடையாளம் காணவும், அதே நேரத்தில் குடும்ப உறவின் மதிப்புகளை உலகளாவிய உணர்வுகளுடன் இணைக்கவும் இந்தப் படம் உதவும் என்று கூறினார்.
இயக்குனர் வாலண்டினா மௌரல், வாழ்க்கையின் சிக்கலான தன்மையின் நேர்மையான வடிவத்தை முன்வைப்பதில் உறுதியாக இருந்துள்ளார் என்றார்.
"மேலும் இந்த படத்தின் மூலம் இதுபோன்ற சிக்கலான உறவுமுறைகளில் பார்வையாளர்கள், அவர்களின் சொந்த நிலைப்பாட்டை ஆய்வு செய்யும் வகையில் இயக்குனர் முயற்சி எடுத்துள்ளார்” என்று நிக்கோலஸ் வோங் கூறினார். இளம் தலைமுறையினருக்கு இப்படம் தெரிவிக்கும் செய்தியைப் பற்றி பேசும்போது, காதல் மற்றும் வளர் பருவத்தில் வரும் சிக்கலான அம்சங்கள் அனைத்தையும் படம் ஆராய்கிறது என்றார்.
அவர் கதையின் நாயகியான ஈவாவை பற்றிக் கூறும் போது, 19 வயது புதுமுக நடிகையான டேனியலா மரின் நவரோவுக்கு, திரைக்கதை மற்றும் கதாபாத்திரம் குறித்து மிக ஆழமான புரிதல் இருந்ததாக நிக்கோலஸ் குறிப்பிட்டார். அதனால் அவருக்கு இயல்பாக நடிக்க முடிந்தது. அவர் மிகவும் அமைதியாகவும், புத்திசாலியாகவும் இருந்தார்,'' என்றார்.
தகவல் மற்றும் ஒலிபரப்பு அமைச்சகம்
காஷ்மீர் பண்டிட்களின் சோகத்தை ஆவணப்படுத்தும் காஷ்மீர் ஃபைல்ஸ் திரைப்படம் மூலம் குணப்படுத்தும் நடைமுறை தொடங்கியது : அனுபம் கெர்
1990-களில் காஷ்மீர் பண்டிட்களுக்கு நடந்த சோகத்தை உலகம் முழுவதும் உள்ள மக்கள் அறிந்து கொள்ள காஷ்மீர் ஃபைல்ஸ் திரைப்படம் உதவியுள்ளது என்று இந்தத் திரைப்படத்தின் முன்னணி நடிகர் அனுபம் கெர் கூறினார். கோவாவின் பனாஜியில் 53வது இந்திய சர்வதேச திரைப்பட விழாவையொட்டி நடைபெற்ற இஃப்பி மேசைப் பேச்சில் அவர் பங்கேற்றார்.
“இது உண்மை சம்பவங்களை அடிப்படையாகக் கொண்ட படம். திரைப்பட இயக்குனர் விவேக் அக்னிஹோத்ரி இப்படத்திற்காக உலகம் முழுவதும் சுமார் 500 பேரை பேட்டி எடுத்தார். 1990 ஜனவரி 19 இரவு, காஷ்மீர் பள்ளத்தாக்கில் அதிகரித்து வரும் வன்முறையைத் தொடர்ந்து 5 லட்சம் காஷ்மீரி பண்டிட்கள் தங்கள் வீடுகளையும் நினைவுகளையும் விட்டு வெளியேற வேண்டியிருந்தது. ஒரு காஷ்மீரி இந்துவாக, நான் சோகத்துடன் வாழ்ந்தேன். ஆனால் அந்த சோகத்தை யாரும் கண்டுகொள்ளவில்லை. இந்த சோகத்தை உலகம் மறைக்க முயன்றது. சோகத்தை ஆவணப்படுத்துவதன் மூலம் இப்படம் குணப்படுத்தும் நடைமுறையைத் தொடங்கியுள்ளது" என்று அனுபம் கெர் மேலும் கூறினார்.
தாம் அனுபவித்த ஒரு சோகத்திற்கு உயிர் கொடுக்கும் நடைமுறையை நினைவுபடுத்திய அனுபம் கெர், தி காஷ்மீர் ஃபைல்ஸ் தனக்கு ஒரு படம் மட்டுமல்ல, தாம் திரையில் சித்தரித்த ஓர் உணர்ச்சி என்றார். " தங்களின் வீடுகளில் இருந்து வெளியேற்றப்பட்ட மக்களை நான் பிரதிநிதித்துவம் செய்வதால், அதைச் சிறந்த முறையில் வெளிப்படுத்துவதை பெரிய பொறுப்பாக நான் கருதுகிறேன். இந்தப் படத்தில் நீங்கள் பார்க்கும் என் கண்ணீர், என் கஷ்டங்கள் அனைத்தும் உண்மையானவை” என்று அவர் விவரித்தார்.
இந்தப் படத்தில் நடிகராக தனது திறமையைப் பயன்படுத்துவதற்கு பதிலாக, நிஜ வாழ்க்கைச் சம்பவங்களுக்குப் பின்னால் உள்ள உண்மையை வெளிப்படுத்த தனது ஆன்மாவைப் பயன்படுத்தியதாக அனுபம் கெர் மேலும் கூறினார். நம்பிக்கையை ஒருபோதும் கைவிடக்கூடாது என்பதே படத்தின் முக்கிய கருப்பொருள் என்பதையும் அவர் எடுத்துரைத்தார். "நம்பிக்கை எப்போதும் வீண்போகாது," என்று அவர் கூறினார்.
வளர்ந்துவரும் திரைப்பட தயாரிப்பாளர்களுக்கு ஓர் அறிவுரையாக, அவர்கள் ஒரு குறிப்பிட்ட மொழி திரைப்படத் துறையைச் சேர்ந்தவர்கள் என்ற எண்ணத்தை மனதில் இருந்து அகற்ற வேண்டும் என்று அவர் கூறினார். “அதற்கு பதிலாக, திரைப்பட தயாரிப்பாளர்கள் தங்களை ஒரு குறிப்பிட்ட மொழி திரைப்படம் செய்யும் இந்திய திரைப்படத் துறையின் தயாரிப்பாளர்களாக அடையாளம் காண வேண்டும். இது வாழ்க்கையை விட பெரிய திரையுலகம்” என்று அவர் தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை ஆணையகத்துக்கு 2020-21ஆம் நிதியாண்டில் முந்தைய 3 ஆண்டுகளைவிட அதிகபட்ச நீளத்துக்குத் திட்டங்கள் ஒதுக்கீடு
2020 ஏப்ரல் - ஆகஸ்டு காலத்தில் 844 கிலோ மீட்டர் நீளத்துக்கு ரூ.31 ஆயிரம் கோடி மதிப்பில் 26 திட்டங்களுக்கு அனுமதி
கொரோனா வைரஸ் பாதிப்புச் சூழ்நிலையால் சவால்கள் ஏற்பட்டுள்ள நிலையிலும் தேசிய நெடுஞ்சாலைகள் ஆணையத்துக்கு, 2020-21ஆம் நிதியாண்டில் இதுவரையில் அதிகபட்ச நீளத்துக்கான திட்டங்கள் ஒதுக்கப்பட்டுள்ளன. கடந்த 3 ஆண்டுகளில் இதே காலக்கட்டத்தில் ஒதுக்கப்பட்டதைவிட இது அதிகமானது. 2020 நிதியாண்டில் ஏப்ரல் முதல் ஆகஸ்ட் வரையிலான காலத்தில் 744 கிலோ மீட்டர் நீளத்துக்கான 26 திட்டங்கள் தங்களுக்குக் கிடைத்திருப்பதாக தேசிய நெடுஞ்சாலைகள் ஆணையம் தெரிவித்துள்ளது. 2019-20 நிதியாண்டில் இதே காலக்கட்டத்தில் 676 கி.மீ. நீளத்துக்கும், 2018-19 நிதியாண்டில் இதே காலக்கட்டத்தில் 504 கி.மீ. நீளத்துக்கும் தங்களுக்கு அனுமதி கிடைத்ததாக ஆணையம் குறிப்பிட்டுள்ளது. இந்த 26 திட்டங்களுக்கான மதிப்பீடு ரூ.31 ஆயிரம் கோடி. கட்டடங்கள் கட்டுமானம், நிலம் கையகப்படுத்துதல் மற்றும் கட்டுமானத்துக்கு முந்தைய இதர செயல்பாடுகளுக்கான செலவுகளும் இதில் அடங்கும்.
நடப்பு நிதியாண்டில் 4500 கி.மீ. நீளத்துக்கான நெடுஞ்சாலைத் திட்டங்களைப் பெறுவதற்கு ஆணையம் இலக்கு நிர்ணயித்துள்ளது. அந்த இலக்கை மிஞ்சுவதற்கான வாய்ப்பை நோக்கி சென்று கொண்டிருக்கிறது.
முடக்கநிலை மற்றும் இப்போதைய நெருக்கடியிலும், இத் துறையில் மற்றவர்களின் நம்பிக்கையைப் பெறும் வகையில் தேசிய நெடுஞ்சாலைகள் ஆணையம் பல்வேறு முன்முயற்சிகளை எடுத்துள்ளது. பணப்புழக்கத்தை எளிதாக்கவும், ஒப்பந்ததாரர்களுக்குப் பணம் கிடைக்கச் செய்யவும், அலுவலகங்களை மூடியதன் காரணமாக யாருக்கும் பணப்பட்டுவாடா தாமதம் ஆகிவிடாமல் இருக்க ஆணையம் நடவடிக்கை எடுத்தது. மார்ச் 2020 முடக்கநிலை காலத்தில் டிஜிட்டல் தளங்கள் மூலம் ரூ.10 ஆயிரம் கோடி பணத்தை ஆணையம் வழங்கியுள்ளது. நடப்பு நிதியாண்டின் முதலாவது காலாண்டில், பொருள்கள் வழங்கிய நிறுவனங்களுக்கு இந்த ஆணையம் ரூ.15 ஆயிரம் கோடிக்கும் மேலாக பணம் பட்டுவாடா செய்துள்ளது. மேலும், ஒப்பந்ததாரர்களுக்கு மாதாந்திரப் பட்டுவாடா செய்வதற்கும் நடவடிக்கை எடுக்கப்பட்டது. இதனால் பணிகளைச் செய்யும் நிறுவனங்கள் ஊக்குவிக்கப்பட்டன. எனவே சாலை அமைக்கும் வேகம் அதிகரித்துள்ளது.
பணம் வழங்கல் மற்றும் நெடுஞ்சாலை உருவாக்கம் அதிகரித்துள்ள நிலையில், நோய்த் தொற்றால் பாதிப்பு ஏற்பட்ட சூழ்நிலையிலும், இந்த ஆணையத்துக்கு ஆண்டின் தொடக்கம் நல்லபடியாக அமைந்துள்ளது. தேசிய நெடுஞ்சாலைகள் கட்டமைப்பைத் துரிதமாக உருவாக்கி, பாதுகாப்பான, தடையற்ற, எளிதான பயண அனுபவத்தை வழங்குவதற்கு ஆணையம் முயற்சிகள் மேற்கொண்டு வருகிறது.
(Visitor Counter : 189
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்.
கடந்த 24 மணி நேரத்தில் மொத்தம் 11,264 நோயாளிகள் குணம் அடைந்துள்ளனர். ஒரே நாளில் அதிகபட்ச அளவில் இப்போது குணம் பெற்றுள்ளனர். எனவே இதுவரையில், நோய்த் தாக்குதலுக்கு ஆளானவர்களில் 82,369 பேர் குணம் பெற்றிருக்கிறார்கள்.
இதனால் குணம் அடையும் கோவிட் -19 நோயாளிகளின் எண்ணிக்கை 47.40 சதவீதமாக உயர்ந்துள்ளது. முந்தைய நாளில் 42.89 சதவீதமாக இது இருந்த நிலையில், இப்போது 4.51 சதவீதம் அதிகரித்துள்ளது.
அதிக அளவிலான நோயாளிகள் குணம் பெற்றிருப்பதை அடுத்து, சிகிச்சையில் இருக்கும் நோயாளிகளின் எண்ணிக்கை மே 29ஆம் தேதி 89.987 என்பதில் இருந்து இப்போது 86.422 என்று குறைந்திருக்கிறது. சிகிச்சையில் உள்ள அனைவரும் தீவிர மருத்துவக் கண்காணிப்பில் இருக்கின்றனர்.
2020 மே 30ஆம் தேதி நிலவரத்தின்படி, நோய்த் தாக்குதலுக்கு ஆளானவர்கள் எண்ணிக்கை இரட்டிப்பாகும் காலம் கடந்த 14 நாட்களில் 13.3 என இருந்த நிலை மாறி, கடந்த 3 நாட்களில் 15.4 நாட்கள் என உயர்ந்திருக்கிறது. மரண விகிதம் 2.86 சதவீதமாக உள்ளது. 2020 மே 29ஆம் தேதி நிலவரத்தின்படி கோவிட் சிகிச்சையில் இருப்பவர்களில் 2.55 சதவீதம் பேர் தீவிர சிகிச்சையிலும், 0.48 சதவீதம் பேர் வென்டிலேட்டர் உதவியுடன் கூடிய சிகிச்சையிலும், 1.96 சதவீதம் பேர் ஆக்சிஜன் உதவியுடன் கூடிய சிகிச்சையிலும் உள்ளனர். 462 அரசு ஆய்வகங்கள் மற்றும் 200 தனியார் ஆய்வகங்கள் மூலம், கோவிட் தாக்குதலைக் கண்டறியும் மருத்துவப் பரிசோதனைகள் செய்யக் கூடிய திறன் அதிகரித்துள்ளது. இதுவரையில் மொத்தம் 36,12,242 பரிசோதனைகள் செய்யப்பட்டுள்ளன. நேற்று 1,26,842 மருத்துவப் பரிசோதனைகள் செய்யப்பட்டுள்ளன.
மருத்துவக் கட்டமைப்பு வசதிகளைப் பொருத்த வரையில், 942 பிரத்யேக கோவிட் மருத்துவமனைகளில் 1,58,908 தனிமைப்படுத்தல் படுக்கைகள், 20,608 ஐ.சி.யூ. வசதியுடன் கூடிய படுக்கைகள், ஆக்சிஜன் வசதியுடன் கூடிய 69,384 படுக்கைகள் உள்ளன. 2380 பிரத்யேக கோவிட் சிகிச்சை மையங்களில் 1,33,678 தனிமைப்படுத்தல் படுக்கைகள், 10,916 தீவிர சிகிச்சைப்பிரிவு வசதியுடன் கூடிய படுக்கைகள், 45,750 ஆக்சிஜன் வசதியுடன் கூடிய படுக்கைகள் உள்ளன. 6,64,330 படுக்கை வசதிகளுடன் தனிமைப்படுத்தல் மையங்கள் மற்றும் 7304 கோவிட் சிகிச்சை மையங்கள் உள்ளன. மாநிலங்கள், யூனியன் பிரதேசங்கள் மற்றும் மத்திய நிறுவனங்களுக்கு மத்திய அரசு 119.88 லட்சம் என்-95 முக்கவச உறைகள், 96.14 லட்சம் தனிப்பட்ட முழு உடல் பாதுகாப்பு உடைகளை வழங்கியுள்ளது.
(
சிறப்பு சேவைகள் மற்றும் கட்டுரைகள்
மாநில நிதி தணிக்கை அறிக்கை தமிழக ஆளுநரிடம் ஒப்படைப்பு
இந்திய அரசியலமைப்புச் சட்டம் பிரிவு 151  இன் கீழ் தமிழக அரசின் நிதிக் கணக்குகள் தொடர்பான தணிக்கை அறிக்கையை மாநில சட்டமன்றத்தின் முன் வைப்பதற்காக தமிழக ஆளுநரிடம் இந்திய தலைமை கணக்காளர் மற்றும் தணிக்கையாளர் அலுவலகம் வழங்கும்.
அந்த வகையில், மார்ச் 31, 2020 உடன் நிறைவடைந்த ஆண்டிற்கான இந்திய தலைமை கணக்காளர் மற்றும் தணிக்கையாளர் அலுவலகத்தின் மாநில நிதி தணிக்கை அறிக்கை, மேதகு தமிழக ஆளுநரிடம் 17.09.2021 அன்று ஒப்படைக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
உடல் உறுப்புகளை தானம் செய்வதை விட பெரிய சேவை வேறு எதுவும் இருக்க முடியாது: டாக்டர் மன்சுக் மாண்டவியா
மத்திய சுகாதார அமைச்சர் டாக்டர் திரு. மன்சுக் மாண்டவியா இன்று ஆக்ராவில் உள்ள ஜி.ஐ.சி மைதானத்தில், மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகெல் மற்றும் உத்தரபிரதேசத்தின் துணை முதல்வரும் மருத்துவ கல்வி அமைச்சருமான திரு பிரஜேஷ் பதக் ஆகியோர் முன்னிலையில் உடல் உறுப்பு தானம் செய்வதற்கான உறுதிமொழியை மேற்கொண்டார்.
நிகழ்ச்சியில் பேசிய திரு. மாண்டவியா, மற்றொரு உயிரைக் காப்பாற்ற உடல் உறுப்புகளை தானம் செய்வதை விட மனித குலத்திற்கு செய்யும் சேவை வேறு எதுவும் இருக்க முடியாது என்றார். "உயிருடன் இருக்கும்போது ரத்த தானம் செய்யுங்கள், இறந்த பிறகு உடல் உறுப்புகளை தானம் செய்யுங்கள்" என்றும் அறைகூவல் விடுத்தார்.
உறுப்பு மாற்று அறுவை சிகிச்சைக்குப் பிறகு வழக்கமான மருந்துகள் மற்றும் பரிசோதனையின் அவசியத்தை அடிக்கோடிட்டுக் காட்டிய மத்திய அமைச்சர், "உறுப்பு மாற்று அறுவை சிகிச்சை செய்து கொள்ளும் அனைத்து ஏழை மக்களுக்கும் மாதத்திற்கு ரூ.10,000 நிதி உதவி வழங்க அரசாங்கம் முடிவு செய்துள்ளது" என்று கூறினார். "அவர்களின் வழக்கமான பரிசோதனைகளுக்கும் ஏற்பாடுகள் செய்யப்படும்", என்று அவர் மேலும் கூறினார்.
2024-ம் ஆண்டு இறுதிக்குள், நாட்டின் அனைத்து மருத்துவமனைகள் மற்றும் மருத்துவக் கல்லூரிகளில் உறுப்புகளை மீட்டெடுப்பதற்கான ஏற்பாடுகள் செய்யப்படும் என்றும் அவர் தெரிவித்தார்.
பிரதமர் திரு. நரேந்திர மோடியின் தலைமையின் கீழ், சுகாதார பணியாளர்களை அதிகரிக்கவும், நாட்டில் சுகாதார உள்கட்டமைப்பை மேம்படுத்தவும் விரிவுபடுத்தவும் இந்தியா பல முக்கிய முயற்சிகளை எடுத்துள்ளது என்றும் டாக்டர் மாண்டவியா கூறினார்.
மத்திய சுகாதார அமைச்சகம் மற்றும் உத்தரபிரதேச அரசாங்கத்தின் மூத்த அதிகாரிகள் இந்த நிகழ்ச்சியில் கலந்து கொண்டனர்.
பாதுகாப்பு அமைச்சகம்
விளையாட்டை ஊக்குவிக்கும் சிறந்த நிறுவனமாக விமானப்படை விளையாட்டுக் கட்டுப்பாட்டு வாரியம்  தேர்வு
இந்திய வர்த்தகத் தொழில் கூட்டமைப்பு  வெளியிட்ட அதிகாரப்பூர்வ அறிவிப்பில், “விளையாட்டை ஊக்குவிக்கும் சிறந்த நிறுவனம்  2020” என்ற பிரிவில் விமானப்படை விளையாட்டுக் கட்டுப்பாட்டு வாரியத்தை  வெற்றியாளராகக் குறிப்பிட்டுள்ளது.
எப்ஐசிசிஐ இந்தியா விளையாட்டு விருதுகள் விழாவில், விளையாட்டை ஊக்குவிக்கும் சிறந்த நிறுவனம் என்ற விருது விமானப்படை விளையாட்டுக் கட்டுப்பாட்டு வாரியத்துக்கு கடந்த 8ஆம் தேதி வழங்கப்பட்டது. இந்த நிகழ்ச்சிக்கு நீதிபதி முத்கல் தலைமை தாங்கினார்.
காணொலிக் காட்சி மூலம் நடந்த இந்த விழாவில், இந்த விருதை விமானப்படை விளையாட்டுக் கட்டுப்பாட்டு வாரியத் தலைவர் ஏர் கமடோர் அசுதோஷ் சதுர்வேதி, எப்ஐசிசிஐ தலைவரிடம் இருந்து பெற்றார்.
மேலும் விவரங்களுக்கு, இந்த ஆங்கிலச் செய்திக் குறிப்புகளைப் படிக்கவும் https://pib.gov.in/PressReleasePage.aspx?PRID=1683364
-----
(Visitor Counter : 114
நிதி அமைச்சகம்
புதிய நேரடி வரி சட்டம் வரைவுவிற்கான செயல் குழு நியமனம்
செப்டம்பர் 01, 02 தேதிகளில் நடைபெற்ற ராஜஸ்வா கியான் சங்கத்தில் பிரதமர் திரு நரேந்திர மோடி, வருமான வரி சட்டம் 1961, 50 ஆண்டுகள் முன் வகுக்கப்பட்டது என்றும், அதனை மறு வரைவு செய்ய வேண்டிய அவசியத்தை கூறினார். இதனையொட்டி, சட்டத்தை ஆய்வு செய்யவும் நாட்டின் பொருளாதார தேவைக்கு ஏற்ப புதிய நேரடி சட்டம் வரைவுப்படுத்தவும் அரசு செயல் குழுவை அமைத்து உள்ளது. குழுவின் உறுபினர்கள்:
- திரு. அர்பிந்த் மோடி, உறுப்பினர் , சி.பி.டி.டி
- திரு. கிரிஷ் அஹுஜா, பட்டயக் கணக்கர் மற்றும் ஸ்டேட் பாங்க ஆப் இந்தியாவின் அலுவல் சார்பற்ற இயக்குனர்.
- திரு. ராஜீவ் மேமனி,இ அண்ட் வை தலைவர் மற்றும் நிர்வாக பங்குதாரர்
- திரு. முகேஷ் பட்டேல், வரி சம்பந்தப்பட்ட வழக்குகளை கையாளும் வழக்குரைஞர், அகமதாபாத்
- திருமிகு. மான்சி கேடியா, ஆலோசகர், ஐ.சி.ஆர்.ஐ.இ.ஆர், புது தில்லி
- திரு. ஜி.சி. ஸ்ரீவட்சவா, ஓய்வுபெற்ற ஐ.ஆர்.எஸ்  மற்றும் வழக்குரைஞர்
- டாக்டர். அரவிந்த் சுப்ரமணியன், தலைமை பொருளாதார ஆலோசகர்  செயல் குழுவின் நிரந்தர அழைப்பாளராக இருப்பார்.
செயல் குழுவின் வரம்புகள், நேரடி வரி சட்டத்தை மனதில் கொண்டு வரைவு அமைக்கப்படும்.
- பல்வேறு நாடுகளில் உள்ள நேரடி வரி முறை
- சிறந்த சர்வதேச முறைகள்
- நாட்டின் பொருளாதார தேவைகள்
- இது தொடர்பான விஷயங்கள்
செயல் குழு தனது செயல்பாடுகளை ஒழுங்குப்படுத்துவதற்கான செயல்முறையை தானே வகுக்கும். செயல் குழு தனது அறிக்கையை அரசிடம் ஆறு மாதத்திற்குள் ஒப்படைக்கும்.
பழங்குடியினர் நலத்துறை அமைச்சகம்
50,000-க்கும் அதிகமான பெருந்திரள் பார்வையாளர்கள் பங்கேற்புடன் ஆதி சௌரிய விழா நிறைவடைந்தது
புதுதில்லியில் உள்ள ஜவஹர்லால் நேரு விளையாட்டரங்கில் நடைபெற்ற ஆதி சௌரிய விழா இன்று  நிறைவடைந்தது. 50,000-க்கும் அதிகமான பெருந்திரள் பார்வையாளர்கள் இவ்விழாவில் பங்கேற்றனர். மத்திய பழங்குடி மக்கள் நலத்துறை அமைச்சர் திரு அர்ஜூன் முண்டா பாதுகாப்பு மற்றும் சுற்றுலாத்துறை இணையமைச்சர் திரு அஜய் பட் ஆகியோரும் இதில் கலந்து கொண்டனர்.
பாதுகாப்பு அமைச்சகம் மற்றும் இந்திய கடலோர காவல்படை ஒத்துழைப்புடன் பழங்குடியினர் நல அமைச்சகம் ஏற்பாடு செய்திருந்த இந்த விழாவில் பழங்குடி மக்களின் வண்ணமிகு நடனங்கள் இடம்பெற்றன. மேலும் நேதாஜி சுபாஷ் சந்திர போசின் 126-வது பிறந்த நாளை குறிக்கும் பராக்கிரம தினத்தையொட்டி ஆயுதப்படை பிரிவுகளின் நிகழ்ச்சிகளும் நடைபெற்றன.
இந்த நிகழ்ச்சியில் பேசிய மத்திய அமைச்சர் திரு அர்ஜூன் முண்டா, திரு நரேந்திர மோடி தலைமையிலான மத்திய அரசு பழங்குடியினர் நலன் மற்றும் மேம்பாட்டிற்கு தீவிரமாக பணியாற்றி வருகிறது என்றும் இதன் பயன்கள் ஊக்கம் அளிக்கும் வகையில் உள்ளது என்றும் கூறினார். இதன் ஒரு பகுதியாக ஏற்பாடு செய்யப்பட்டிருக்கும் ஆதி சௌரிய விழா பழங்குடியினரின் கலாச்சாரம் மற்றும் பாரம்பரியத்தின் அழகிய காட்சிகளை நாட்டு மக்கள் கண்டிருக்கிறார்கள் என்றும் அவர் குறிப்பிட்டார்.
2023 ஜனவரி 26 அன்று குடியரசு தின அணிவகுப்பில் கலந்து கொள்வதற்கான பழங்குடியினர் கலாச்சாரம் மற்றும் பாரம்பரியத்தை விளக்கும் ஊர்தியும் இந்த நிகழ்ச்சியில் இடம் பெற்றிருந்தது.
பத்மஸ்ரீ விருதுபெற்றவரும், பின்னணி பாடகருமான திரு கைலாஷ் கெர் வழங்கிய இசை நிகழ்ச்சியில் அவரது இனிய குரலால் மாபெரும் மக்கள் கூட்டத்தை கவர்ந்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 883 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 11,393 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 2,661 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,39,965 பேர்.
கடந்த 24 மணி நேரத்தில் 1021 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.78% வாராந்திர பாதிப்பு விகிதம் 0.97% இதுவரை மொத்தம் 92.89 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,31,172 பரிசோதனைகள் நடத்தப்பட்டுள்ளன.
உள்துறை அமைச்சகம்
கரும்பு விவசாயிகளுக்கு அளிக்கவேண்டிய நியாயமான மற்றும் லாபகரமான விலையை அமைச்சரவை உயர்த்தியதற்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா நன்றி
கரும்பு விவசாயிகளுக்கு அளிக்கவேண்டிய நியாயமான மற்றும் லாபகரமான விலையை உயர்த்த அமைச்சரவை எடுத்த முடிவுக்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா நன்றி தெரிவித்துள்ளார்.
இது குறித்து தமது டிவிட்டர் பக்கத்தில் பதிவிட்டுள்ள திரு அமித் ஷா, விவசாயிகளின் வளம் மற்றும் நலனுக்காக அவ்வப்போது பல்வேறு முக்கிய முடிவுகளை பிரதமர் திரு நரேந்திர மோடி தலைமையிலான அரசு எடுத்துள்ளதாக கூறினார். இதன் தொடர்ச்சியாக, கரும்பு விவசாயிகளுக்கு அளிக்கவேண்டிய நியாயமான மற்றும் லாபகரமான விலையை ஒரு குவின்டாலுக்கு ரூ 290 உயர்த்த அமைச்சரவை இன்று முடிவெடுத்தது.
தடையில்லா விவசாயம்-தற்சார்பு விவசாயி எனும் திசையை நோக்கி எடுக்கப்பட்டுள்ள இந்த முடிவின் மூலம் சர்க்கரை ஏற்றுமதி மற்றும் எத்தனால் உற்பத்தி பெருகும் என்றும், சர்க்கரை விவசாயிகளின் வருவாய் உயரும் என்றும் மத்திய உள்துறை அமைச்சர் கூறினார். நாட்டிலுள்ள ஐந்து கோடி கரும்பு விவசாய குடும்பங்களுக்கும், அதில் தொடர்புடைய ஐந்து லட்சம் பணியாளர்களுக்கும் முன்னெப்போதும் இல்லாத நன்மைகளை திரு மோடி அரசின் இந்த சிறப்பான முடிவு அளிக்கும்.
கரும்பு பருவம் 2021-22 இல்  சர்க்கரை ஆலைகள் விவசாயிகளிடமிருந்து கொள்முதல் செய்யும் கரும்புகளுக்கு, அனுமதி அளிக்கப்பட்டுள்ள நியாயமான மற்றும் லாபகரமான விலை வழங்கப்படும். சுமார் 5 கோடி கரும்பு விவசாயிகள் மற்றும் அவர்களைச் சார்ந்தோரின் வாழ்வாதாரத்தில் பெரும் தாக்கத்தை ஏற்படுத்தும் முக்கிய வேளாண் அடிப்படையிலான துறையாக கரும்புத் துறை விளங்குகிறது. சுமார் 5 லட்சம் பணியாளர்கள் சர்க்கரை ஆலைகளில் நேரடியாக பணியாற்றுவதோடு ஏராளமானோர், வேளாண் தொழில் மற்றும் போக்குவரத்து சார்ந்த பணிகளிலும் ஈடுபட்டு வருகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748952
----
(Visitor Counter : 157
பாதுகாப்பு அமைச்சகம்
குறைந்த தூரத்தில் டேங்க்குகளை தாக்கி அழிக்கும் சிறிய ரக ஏவுகணை: டிஆர்டிஓ வெற்றிகர சோதனை
கையில் எடுத்துச் செல்லும் வகையில் குறைந்த எடையுடன் கூடிய, டேங்க்குகளை தாக்கி அழிக்கும் ஏவுகணைமிகச்சிறிய அகச்சிவப்பு இமேஜிங் கருவியுடன் கூடிய ஏவுகணைராணுவம் மற்றும் தற்சார்பு இந்தியா திட்டத்துக்கு பெரிய ஊக்கம் அளிக்க கூடியது.டிஆர்டிஓ-வுக்கு பாதுகாப்பு அமைச்சர் பாராட்டு
தற்சார்பு இந்தியா திட்டத்துக்கு மிகப் பெரிய ஊக்கம் அளிக்கும் வகையிலும், இந்திய ராணுவத்தை வலுப்படுத்தும் நோக்கிலும் உள்நாட்டில் தயாரிக்கப்பட்ட குறைந்த எடையுடன் கூடிய, டேங்க்குகளை தாக்கி அழிக்கும் ஏவுகணையை ராணுவ ஆராய்ச்சி மற்றும் மேம்பாட்டு மையம் இன்று வெற்றிகரமாக சோதனை செய்தது.
இந்த ஏவுகணை, கையில் எடுத்துச் செல்லக்கூடிய லாஞ்சரில் இருந்து ஏவப்பட்டது. டேங்க் போன்று உருவாக்கப்பட்ட இலக்கை, இந்த ஏவுகணை துல்லியமாக தாக்கி அழித்தது. குறைந்த தூரத்தில் உள்ள இலக்கை தாக்கும் சோதனை வெற்றிகரமாக முடிந்தது. அதிகபட்ச தூரம் செல்லும் சோதனையை, இந்த ஏவுகணை ஏற்கனவே வெற்றிகரமாக முடித்தது. இந்த ஏவுகணையில் அதிநவீன மிகச்சிறிய அகச்சிவப்பு இமேஜிங் கருவி மற்றும் மேம்பட்ட ஏவியானிக்ஸ் கருவிகள் பொருத்தப்பட்டுள்ளன.
இந்த சோதனை மூலம், கையில் எடுத்துச் செல்லக்கூடிய 3 ஆம் தலைமுறை ஏவுகணை உருவாக்கம் முடிவடையும் நிலைக்கு வந்துள்ளது.
இந்த சோதனை வெற்றிகரமாக முடிந்ததற்கு டிஆர்டிஓ மற்றும் தொழில்துறையினருக்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார். இந்த வெற்றிகர சோதனைக்காக, இந்த குழுவினருக்கு டிஆர்டிஓ தலைவர் டாக்டர் ஜி சதீஷ் ரெட்டியும் பாராட்டு தெரிவித்துள்ளார்.
-----
(Visitor Counter : 276
ரெயில்வே அமைச்சகம்
இந்திய ரெயில்வேயின் ஐ.ஆர்.சி.டி.சி-யும் எஸ்பிஐ கார்டும் இணைந்து ரூபே பிளாட்பாரத்தில் தொடுதல் இல்லாத கிரிடிட் கார்டை இணை-பிராண்டாக தொடங்கி உள்ளன
மாண்புமிகு பிரதம மந்திரியின் சுய-சார்பு இந்தியா, டிஜிட்டல் இந்தியா மற்றும் இந்தியாவில் தயாரியுங்கள் ஆகிய திட்டங்களின் தொலைநோக்குப் பார்வையைப் பூர்த்தி செய்யும் மற்றொரு முன்னெடுப்பு நடவடிக்கையாகவும், மாண்புமிகு ரயில்வே மற்றும் வர்த்தகம், தொழில்கள் அமைச்சர் திரு.பியூஷ் கோயலின் சுய-சார்பு இந்தியாவை அடைவதற்காக தன்னிறைவை பெருமளவில் அடைய வேண்டும் மற்றும் உலகத்தில் வலிமை பெற்ற நாடாக நிலை நிற்க வேண்டும் என்ற குறிக்கோளை அடையும் நடவடிக்கையாகவும் இந்திய ரயில்வேயின் ஐ.ஆர்.சி.டி.சி-யும், எஸ்பிஐ கார்டும் இணைந்து ரூபே பிளாட்பாரத்தில் தொடுதல் இல்லாத கடன் அட்டையை இணை-பிராண்டாக அறிமுகப்படுத்தியுள்ளன. ரயில்வே மற்றும் வர்த்தகம், தொழில் அமைச்சர் திரு. பியூஷ் கோயல் இந்தப் புதிய கடன் அட்டை சேவையை இன்று நாட்டுக்கு அர்ப்பணித்து வைத்தார்.
இந்த நிகழ்ச்சியில் பேசிய ரயில்வே மற்றும் வர்த்தகம், தொழில் அமைச்சர் திரு. பியூஷ் கோயல் “மாண்புமிகு பிரதம மந்திரி எதிர்பார்ப்பது போல நாங்கள் இந்திய ரயில்வேயின் அனைத்துப் பிரிவுகளிலும் இந்தியாவில் தயாரியுங்கள் என்ற முன்னெடுப்புகள் மூலம் சுய-சார்பு இந்தியா என்பதை அடைய அர்ப்பணிப்புடன் உள்ளோம்” என்று தெரிவித்தார். ரூபே பிளாட்ஃபாரத்தில் செயல்படக்கூடிய ஐ.ஆர்.சி.டி.சி – எஸ்பிஐ இணை பிராண்டு கார்டு என்பது ரயில்வே முன்னெடுத்துள்ள “இந்தியாவில் தயாரியுங்கள்” என்பதை நோக்கிய நடவடிக்கைகளில் ஒன்றாக உள்ளது.
வாடிக்கையாளர்களுக்கு பாதுகாப்பான நிதிப் பரிமாற்றச் சூழலை உருவாக்கித் தர வேண்டும் என்ற நோக்கத்தில், இந்தப் புதிய ரூபே கடன் அட்டையானது அருகமைப் புலத்தொடர்பியில்  தொழில்நுட்பத்துடன் அறிமுகப்படுத்தப்பட்டுள்ளது. கார்டைப் பயன்படுத்துபவர்கள் விற்பனை இடங்களில் உள்ள இயந்திரங்களில் கடன் அட்டையை நுழைத்து இழுக்க வேண்டிய தேவையில்லாமல் இயந்திரத்தில் லேசாகத் தொட்டாலே விரைவான நிதிப்பரிமாற்றம் நடைபெற்றுவிடும்.
அடிக்கடி ரயில் பயணம் மேற்கொள்பவர்களுக்கு உதவும் வகையில் வடிவமைக்கப்பட்டுள்ள இந்தப் புதிய இணை-பிராண்ட் கடன் அட்டையானது ரயில்வே பயணிகளுக்கு அவர்களின் பயணத்தில் அதிகபட்ச சேமிப்பு வாய்ப்புகளை வழங்குகிறது. சில்லறை வணிகம், உணவு மற்றும் பொழுதுபோக்கு போன்றவற்றில் சேமிப்பு கிடைப்பதோடு பரிமாற்றக் கட்டணத்தில் தள்ளுபடியும் கிடைக்கும்.
இந்தக் கார்டை பயன்படுத்துபவர்கள் ஐ.ஆர்.சி.டி.சி வலைத்தளம் வழியாக முதல் வகுப்பு ஏசி, 2ஆம் வகுப்பு ஏசி, 3ஆம் வகுப்பு ஏசி, எக்ஸ்கியூட்டிவ் சேர் கார், ஏசி சேர் கார் போன்ற வகுப்புகளுக்கு பயணச்சீட்டு முன்பதிவு செய்தால் 10 சதவீதத் தொகையைத் திரும்பப் பெறுவார்கள். அதே போன்று ஆன்லைன் நிதிப்பரிமாற்றக் கட்டணத் தள்ளுபடி, , 1 சதவீதம் எரிபொருள் கூடுதல் வரித் தள்ளுபடி மற்றும் ஓராண்டில்  நான்கு முறை பிரீமியம், ஓய்வறையை இலவசமாகப் பயன்படுத்துதல் போன்ற பலன்களும் அவர்களுக்குக் கிடைக்கிறது. குறைந்தபட்ச செலவுத் தொகையோடு இந்தக் கார்டை ஆக்டிவேஷன் செய்யும் போது கார்டைப் பயன்படுத்துபவர்களுக்கு 350 போனஸ் ரிவார்டு புள்ளிகள் கிடைக்கும். பயனாளிகள் இவ்வாறு சேரும் ரிவார்டு புள்ளிகளை ஐ.ஆர்.சி.டி.சி-யின் பயணச் சீட்டு முன்பதிவு வலைத்தளத்தில் பயணச் சீட்டு வாங்கும் போது பணத்திற்குப் பதிலாக இதனைப் பயன்படுத்திக் கொள்ளலாம். ரயில்வே பயணத்தின் மூலம் சேமிப்பதோடு மட்டும் அல்லாமல் இந்த ஐ.ஆர்.சி.டி.சி - எஸ்பிஐ கார்டு ஆன்லைன் விற்பனை போர்ட்டல்களிலும் பலவிதப் பலன்களை வழங்குகிறது. இ-காமர்ஸ் வலைத்தளங்களில் வாடிக்கையாளர்கள் பொருள்கள் வாங்கும் போது தள்ளுபடி கிடைக்கும்.
வணிகம் மற்றும் தொழில்துறை அமைச்சகம்
புதிய வேளாண் ஏற்றுமதி கொள்கை விவசாயிகளின் வருமானத்தை இரட்டிப்பாக்கும்: மத்திய அமைச்சர் சுரேஷ் பிரபு
விரைவில் தொடங்கப்படவுள்ள புதிய வேளாண் ஏற்றுமதிக் கொள்கையின் கீழ், வேளாண் தொடர்பான மண்டலங்களை மத்திய அரசு தயார்செய்து வருகிறது என்று மத்திய வர்த்தகம் மற்றும் தொழில் துறை அமைச்சர் திரு சுரேஷ் பிரபு பயோஃபேக் இந்தியா நிகழ்ச்சியின் துவக்க விழாவில் கூறினார். வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி வளர்ச்சி ஆணையம் மற்றும் இந்தியா – ஜெர்மனி வர்த்தக அமைப்பு இந்த விழாவை ஏற்பாடு செய்திருந்தது.
இந்தியா, ஏறத்தாழ 600 மில்லியன் டன் வேளாண் பொருட்களை உற்பத்தி செய்கிறது. விவசாயிகளின் வருமானத்தை இரட்டிப்பாக்கி, உணவு பொருட்களில் ஏற்படும் சேதாரத்தை குறைப்பதே இதன் நோக்கமாகும். உள்நாட்டு உத்திகளைத் தவிர்த்து, உலகிற்கு வேளாண் பொருட்களை ஏற்றுமதி செய்வதிலும் அரசு கவனம் செலுத்தி வருகிறது. மேலும், இயற்கை உணவுச் சந்தையின் தேவைகளை பூர்த்தி செய்ய வேண்டிய அவசியமும் உள்ளது என்று அமைச்சர் கூறினார்.
நாடுமுழுவதும் உள்ள பல்வேறு பருவநிலை கொண்ட மண்டலங்கள் இருப்பதால், அனைத்து விதமான இயற்கை வேளாண் பொருட்களை உற்பத்தி செய்யும் திறனை இந்தியா கொண்டுள்ளது. இதைத் தவிர, இயற்கை விவசாயம் இந்தியா மரபில் ஏற்கனவே உள்ளதால், நாம் இதனை மேற்கொள்வது சுலபமாக இருக்கும். உள்நாடு மற்றும் ஏற்றுமதி சந்தைகளில் தொடர்ந்து வளர்ந்து வரும் தேவையை இயற்கை வேளாண் உற்பத்தியாளர்கள் பயன்படுத்திக் கொள்ள வேண்டும்.
அதிகளவில் இயற்கை வேளாண் உற்பத்தியாளர்கள் கொண்ட நாடுகளில் இந்தியா முதலிடம் வகிக்கிறது. உலகில் அதிகளவில் இயற்கை விவசாய நிலங்கள் கொண்ட பட்டியலில் இந்தியா ஒன்பதாவது இடத்தை வகிக்கிறது. ஐரோப்பிய ஆணையம் மற்றும் அமெரிக்க வேளாண் துறை ஏற்பாடு செய்த தேசிய இயற்கை வேளாண் உற்பத்தித் திட்டத்தை மத்திய அரசு அமல்படுத்தியுள்ளது. இதனால், இந்தியாவின் இயற்கை வேளாண் பொருட்களின் சான்றிதழ்களை இறக்குமதி செய்யும் நாடுகள் ஏற்றுக் கொள்கின்றன.